Source: https://www.mediahub.sk/rada-pre-vysielanie-a-retransmisiu-udelila-televizii-joj-pokutu-vo-vyske-28-tisic-eur/
Timestamp: 2018-11-15 23:50:54+00:00
Document Index: 1194606

Matched Legal Cases: ['§ 35', '§ 36', '§ 20', '§ 16', '§ 16', '§ 35', '§ 68', '§ 68']

Rada pre vysielanie a retransmisiu udelila televízii JOJ pokutu vo výške 28 tisíc eur | mediahub.sk - správy o médiách, marketingu a reklame
Home Médiá Rada pre vysielanie a retransmisiu udelila televízii JOJ pokutu vo výške 28...
Rada pre vysielanie a retransmisiu udelila televízii JOJ pokutu vo výške 28 tisíc eur
Na svojom zasadnutí Rada pre vysielanie a retransmisiu v stredu 12. septembra rozhodla o viacerých sankciách a upozorneniach. Sankciu upozornenie na porušenie zákona a pokutu 28 tisíc eur udelila vysielateľovi MAC TV, s. r. o. za programovú službu JOJ a JOJ PLUS.
Rada pre vysielanie a retransmisiu:
– udelila licenciu na celoplošné digitálne vysielanie televíznej programovej služby Televízia SLOVAN spoločnosti Televízia SLOVAN, s.r.o., Martin;
– udelila licencie na regionálne digitálne vysielanie televíznych programových služieb TELEVÍZIA ZEMPLÍN, TELEVÍZIA HLIVIŠTIA a TELEVÍZIA SOBRANCE spoločnosti LOGOS MEDIA, s.r.o., Michalovce;
– uložila sankciu – pokutu 20 000 eur vysielateľovi MAC TV s.r.o. (programová služba JOJ PLUS) za porušenie § 35 ods. 3 ZVR (počet povolených prerušení programu reklamou) v súvislosti s vysielaním programu Život je boj dňa 30. 1. 2018 a za porušenie § 36 ods. 2 ZVR (vysielací čas vyhradený reklamným šotom) v súvislosti s vysielaním dňa 30. 1. 2018 v čase 20:00 – 20:59, 21:00 – 21:59 a 22:00 – 22:59 hod.;
– uložila sankciu – pokutu 8 000 eur vysielateľovi MAC TV s.r.o. (programová služba JOJ) za porušenie § 20 ods. 3 ZVR (ochrana maloletých – JSO), ku ktorému došlo dňa 28. 2. 2018 o cca 13:37 hod. a o cca 14:39 hod. tým, že odvysielal programy Policajti v akcii, ktoré označil ako nevhodné pre maloletých divákov do 12 rokov, napriek tomu, že obsahovali slovnú agresivitu, expresívne a vulgárne vyjadrovanie, pre ktoré mali byť klasifikované ako nevhodné pre maloletých divákov do 15 rokov;
– uložila sankciu – pokutu 1 000 eur vysielateľovi Západoslovenská televízia s.r.o. (programová služba Západoslovenská televízia) za porušenie § 16 ods. 3 písm. l) ZVR v súvislosti s tým, že nedodal Rade na jej vyžiadanie súvislý záznam vysielania z dní 17. a 24. 4. 2018;
– začala správne konanie voči vysielateľovi Rozhlas a televízia Slovenska (programová služba Dvojka) vo veci možného porušenia § 16 ods. 3 písm. a) ZVR (všestrannosť informácií a názorová pluralita programovej služby) v súvislosti s vysielaním programu Silná zostava dňa 25. 6. 2018;
– začala správne konanie voči vysielateľovi Rozhlas a televízia Slovenska (programová služba Dvojka) vo veci možného porušenia § 35 ods. 2 ZVR (zaraďovanie reklamných šotov iba medzi jednotlivé časti alebo počas prestávok športového podujatia) v súvislosti s vysielaním programu FIFA MS 2018 Španielsko – Rusko dňa 1. 7. 2018;
– začala správne konanie voči vysielateľovi RADIO ONE, s. r. o. (programová služba Rádio One) vo veci možného porušeniu § 68 ods. 7 písm. a) ZVR z dôvodu možného nevyužívania frekvencií 92,9 MHz Rimavská Sobota, 92,3 MHz Levice a 93,5 MHz Lučenec na účely, na ktoré mu boli pridelené;
– začala správne konanie voči vysielateľovi RADIO ONE ROCK, s. r. o. (programová služba Radio One Rock) vo veci možného porušenia § 68 ods. 7 písm. a) ZVR z dôvodu možného nevyužívania frekvencie 98,1 MHz Zvolen na účely, na ktoré mu bola pridelená;
– uznala za neopodstatnené 9 sťažností resp. ich častí, medzi nimi aj sťažnosť na vysielanie programu Svokra dňa 26. 6. 2018 (MARKÍZA – SLOVAKIA, spol. s r.o., TV MARKÍZA), ktorým síce podľa Rady nedošlo k porušeniu ZVR, Rada však považuje za nevhodné slovné zľahčovanie podozrenia zo spáchania trestného činu znásilnenia jednej z účastníčok programu tým, že bolo v programe pomenované ako „nehoda“ (sprievodné slová Gizky k záberom z prechádzky: „Ja som sa chcela porozprávať so Zuzkou o tej nehode. Ona vlastne ani nemala sa komu vyhovoriť vtedy a vyplakať.“).
Všetky uznesenia prijaté dňa 12. 9. 2018 budú zverejnené v zápisnici zo zasadnutia na webovej stránke www.rvr.sk.
Predchádzajúci článokLetný program RTVS v prime time bol najsledovanejším za posledných osem rokov
Ďalší článokRádio_FM prináša ďalší hudobný tanečný večer „Rádio_FM Night“ v bratislavskom KC Dunaj